CELEX: 32013R0854
Language: et
Date: 2013-09-04 00:00:00
Title: Komisjoni rakendusmäärus (EL) nr 854/2013, 4. september 2013 , millega muudetakse määruse (EL) nr 206/2010 I lisa liitu aretamiseks ja tootmiseks imporditavate lammaste ja kitsede veterinaarsertifikaadi näidises skreipiga seotud loomatervisenõuete osas  EMPs kohaldatav tekst

5.9.2013   
            
            
               ET
            
            
               Euroopa Liidu Teataja
            
            
               L 237/1
            
         KOMISJONI RAKENDUSMÄÄRUS (EL) nr 854/2013,
   4. september 2013,
   millega muudetakse määruse (EL) nr 206/2010 I lisa liitu aretamiseks ja tootmiseks imporditavate lammaste ja kitsede veterinaarsertifikaadi näidises skreipiga seotud loomatervisenõuete osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. aprilli 2004. aasta direktiivi 2004/68/EÜ, millega kehtestatakse loomatervishoiu eeskirjad teatavate elusate kabiloomade impordile ühendusse ja transiidile ühenduse kaudu, muudetakse direktiive 90/426/EMÜ ja 92/65/EMÜ ja tunnistatakse kehtetuks direktiiv 72/462/EMÜ, (1) eriti selle artikli 13 lõike 1 punkti e,
   ning arvestades järgmist:
   
               (1)
            
            
               Komisjoni määruses (EL) nr 206/2010 (2) on muu hulgas sätestatud veterinaarsertifitseerimise nõuded teatavate elusloomi või värsket liha sisaldavate saadetiste liitu toomiseks. Määrusega on ette nähtud, et kabiloomade saadetisi võib liitu tuua ainult teatavate nõuete täitmise korral ning kui saadetistega on kaasas asjakohane veterinaarsertifikaat, mis on koostatud vastavalt selle määruse I lisa 2. osas sätestatud asjakohase veterinaarsertifikaadi näidisele.
            
         
               (2)
            
            
               Aretamiseks ettenähtud lammaste ja kitsede liitu importimisel nõutava veterinaarsertifikaadi näidis OVI-X on sätestatud määruse (EÜ) nr 206/2010 I lisas. Näidis sisaldab garantiisid seoses skreipiga.
            
         
               (3)
            
            
               Euroopa Parlamendi ja nõukogu määruses (EÜ) nr 999/2001 (3) on sätestatud veiste, lammaste ja kitsede transmissiivsete spongioossete entsefalopaatiate (TSEde) vältimise, kontrolli ja likvideerimise eeskirjad. Selle määruse VIII lisa A peatükis on sätestatud elusloomade, sperma ja embrüotega liidusisese kauplemise tingimused. Lisaks on määruse IX lisas sätestatud nõuded elusloomade, embrüote, munarakkude ja loomse päritoluga toodete liitu importimise kohta.
            
         
               (4)
            
            
               Uute teaduslike tõendite tõttu muudeti määrust (EÜ) nr 999/2001 komisjoni määrusega (EL) nr 630/2013 (4). Määruse (EÜ) nr 999/2001 muudatustega kõrvaldati enamik ebatüüpilise skreipiga seotud piiranguid. Lisaks viidi eluslammaste ja -kitsede impordi kohta seoses klassikalise skreipiga kehtestatud eeskirjad suuremasse kooskõlla Maailma Loomatervise Organisatsooni (OIE) standarditega, et saavutada rangem reguleerimine.
            
         
               (5)
            
            
               Selleks et järgida lammaste ja kitsede impordi kohta määruses (EÜ) nr 999/2001 (määrusega (EL) nr 630/2013 muudetud versioonis) sätestatud nõudeid, tuleks muuta määruse (EÜ) nr 206/2010 I lisas sätestatud veterinaarsertifikaadi näidist OVI-X.
            
         
               (6)
            
            
               Seepärast tuleks määrust (EL) nr 206/2010 vastavalt muuta.
            
         
               (7)
            
            
               Et vältida häireid lammaste ja kitsede saadetiste liitu importimises, tuleks määruse (EL) nr 206/2010 kohaselt enne käesoleva määrusega ettenähtud muudatuste tegemist väljastatud sertifikaate lubada kasutada veel üleminekuperioodi ajal teatavate tingimuste täitmise korral.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 206/2010 I lisa 2. osas sätestatud veterinaarsertifikaadi näidis OVI-X asendatakse käesoleva määruse lisas esitatud tekstiga.
   Artikkel 2
   Liikmesriigid lubavad üleminekuperioodil kuni 31. detsembrini 2013 liitu importida aretamiseks või tootmiseks ettenähtud eluslammaste ja -kitsede saadetisi, kui nendega on kaasas määruse (EL) nr 206/2010, nagu see kehtib enne käesoleva määruse jõustumise kuupäeva, I lisa 2. osas sätestatud veterinaarsertifikaadi näidise OVI-X kohaselt täidetud ja allkirjastatud veterinaarsertifikaat, tingimusel et sertifikaat on täidetud ja allkirjastatud enne 1. detsembrit 2013.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. september 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 139, 30.4.2004, lk 321.
   
      (2)  Komisjoni määrus (EL) nr 206/2010, 12. märts 2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded (ELT L 73, 20.3.2010, lk 1).
   
      (3)  Euroopa Parlamendi ja nõukogu määrus (EÜ) nr 999/2001, 22. mai 2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad (EÜT L 147, 31.5.2001, lk 1).
   
      (4)  Komisjoni määrus (EL) nr 630/2013, 28. juuni 2013, millega muudetakse Euroopa parlamendi ja nõukogu määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad (ELT L 179, 29.6.2013, lk 60).
   
      LISA
      
         „Näidis OVI-X